./data/phi0914/phi001fr/phi0914.phi001fr.perseus-lat1.xml
Titus Livius (Livy)
Aurelius Scaurus, legatus consulis, a Cimbris fuso exercitu captus est; et cum					in consilium ab his advocatus  deterreret eos, ne					Alpes transirent Italiam petituri, eo quod diceret Romanos vinci non posse, a					Boiorige feroci iuvene occisus est  ab iisdem hostibus Cn  Manlius consul et Q 					Servilius Caepio pro cos  victi proelio castris quoque binis exuti sunt,						 militum milia octoginta occisa, calonum et					lixarum quadraginta secundum Antiatem apud Arausionem 					Caepionis, cuius temeritate clades accepta erat, damnati bona publicata sunt,					primi post regem Tarquinium, imperiumque ei abrogatum  in triumpho C  Marii					ductus ante currum eius Iugurtha cum duobus filiis  et in carcere necatus est  Marius triumphali veste in senatum venit, quod					nemo ante cum fecerat; eique propter metum Cimbrici belli continuatus per					complures annos est consulatus secundo et tertio absens consul creatus quartum					consulatum dissimulanter captans consecutus est  Cn  Domitius pontifex maximus					populi  suffragio creatus est  Cimbri vastatis					omnibus, quae inter Rhodanum et Pyrenaeum sunt, per saltum in Hispaniam					transgressi ibique multa loca populati a Celtiberis fugati sunt, reversique in					Galliam in Veliocassis se Teutonis coniunxerunt